Válaszok ajánlattevői kérdésre:

1. Az Ajánlatkérés 2. pontjával kapcsolatban:
- Szeretnénk érdeklődni, hogy a Gyöngyszem bölcsődében, illetve a Szociális Szolgáltatónál szükséges-e személyzetet biztosítanunk a tálaláshoz? Vagy az érintett konyhák maradnak az intézmények kezelésében?
- A két konyha marad az intézmények kezelésében.

2. Az Ajánlatkérés 2. pontjával kapcsolatban:
- A Szociális Szolgáltató Központnál szereplő ebéd mennyiségből kb. mennyi helyben fogyasztással és mennyi kiszállítással kell számolnunk?  
- Jelenleg 15 helyben étkező van. Az intézményvezető szerint 10-20 közt maradhat ez a létszám. A kiszállításhoz az éthordókat az önkormányzat és a szolgáltató anno felesben vette meg.

3. Az Ajánlatkérés 3. pontjával kapcsolatban:
- Az ajánlattételi felhíváshoz sajnos nem találtuk meg a hivatkozott mellékleteket (ártáblázat, nyilatkozatok, szerződéstervezet). Kérjük, legyenek szívesek ezeket megküldeni részünkre.
- A mellékletek feltöltését a honlapra pótoljuk

4. Az Ajánlatkérés 9. és 10. pontjával kapcsolatban:
- A 9-es pont értelmében az ajánlatok postai úton vagy e-mailben nyújthatók be. Jól értelmezzük, hogy elegendő kizárólag e-mailben benyújtani a pályázatot? 
A 10-es pontban ugyanakkor az szerepel, hogy a papír alapú példánnyal mindenben megegyező elektronikus másolatot is be kell nyújtani. Szeretnénk tisztázni, hogy pontosan mi az elvárás (elegendő-e az e-mail), illetve amennyiben fizikai adathordozót is be kell nyújtani, az kizárólag CD vagy DVD lehet, vagy pendrive használata is megengedett?
- A 9. pontban leírt e-mail-es benyújtási lehetőség téves, más kiírásból került beemelésre. Az eredeti elvárás a postai vagy személyes úton borítékban történő benyújtás volt. Aki a kiírásnak megfelelően e-mailben fogja benyújtani, erre fel fogjuk hívni a figyelmét! A CD, DVD mellett a pendrive használata elfogadható. 

5. Az Ajánlatkérés 10. pontjának nyilatkozatával kapcsolatban:
- A kiírás szerint csatolni kell egy „Nyilatkozatot arra, hogy 2024. szeptembertől a bölcsődei étkeztetés ellátását vállalja az ajánlattevő”. Jól gondoljuk, hogy itt esetlegesen elírás történt, és a nyilatkozatnak a 2027. januártól történő ellátásra kell vonatkoznia?
- Ilyen nyilatkozat csatolása nem szükséges. Adminisztrációs hiba folytán maradt ez benne a kiírásban a 3 évvel ezelőtti kiírás mintájából.



